**Mumford & Sons** er et britisk folkrock/indiefolk-band som ble dannet i 2007. Bandet består av Marcus Mumford (sang, førstestemme, akustiske og elektriske gitar, trommer), Ben Lovett (sang, tangentinstrumenter, piano, synthesizer), Winston Marshall (sang, elektrisk gitar, banjo) og Ted Dwane (sang, bassgitar, kontrabass).

Mumford & Sons har utgitt fire studioalbum: *Sigh No More* (2009), *Babel* (2012), *Wilder Mind* (2015) og *Delta* (2018). *Sigh No More* gikk til andreplass på den britiske albumlisten og på *Billboard 200* i USA, mens debuterte på førsteplass både i Storbritannia som i USA, og ble det mestselgende rockealbum på et tiår. og førte til at de ble øverste attraksjon ved Glastonbury-festivalen i 2013. Bandet har også utgitt tre konsertalbum: *Live at Shepherd's Bush Empire* (2011), *The Road to Red Rocks* (2012) og *Live from South Africa: Dust and Thunder* (2017).

Bandet har vunnet en rekke musikkpriser gjennom hele deres karrière, hvor *Sigh No More* skaffet dem Brit Award for beste britiske album i 2011, og seks nominasjoner for Grammy. Konserten for Grammy-seremonien i 2011 hvor de opptrådte sammen med Bob Dylan og The Avett Brothers førte til ytterligere popularitet for bandet i USA. De har mottatt totalt åtte Grammy-nominasjoner for albumet Babel og vant Grammy for Årets album. Mumford & Sons fikk også Brit Award som beste britiske gruppe i 2013.

Historikk
---------

Bandet ble dannet i desember 2007 og vakte snart så mye oppmerksomhet at de fikk opptre på Glastonbury-festivalen i juni 2008. De gav ut flere EP-er og kom i 2009 på BBCs *Sound of 2009* (liste over lovende band).

I oktober 2009 gav bandet ut debutalbumet *Sigh No More*, som først havnet som nummer sju på UK-listene, men som toppet ut på en andreplass i løpet av det hele året albumet lå på listene. Sporet «Little Lion Man» fra albumet ble med stor margin kåret til «Hottest Track of 2009» i *Triple J’s Hottest 100 Countdown* i Australia, som regnes som verden største musikkavstemning. I Australia kom singelen på andreplass og debutalbumet gikk helt til topps.

Det andre albumet, *Babel* (2012), ble belønnet med Grammy Award 2013 som *Album of the Year*.

Mumford & Sons vant i 2013 BRIT Award i kategorien *British Group*. Ved tyske 2013 Echo Awards vant de i kategorien *Gruppe Rock/Pop International*.

11. april 2013 skulle Mumford & Sons etter planen spille på Sentrum Scene i Oslo, men på grunn av enorm pågang ble konserten flyttet til Oslo Spektrum. Avslutningsnummeret var en egen versjon av The Bands «The Weight» som ble spilt sammen med oppvarmingsbandene Half Moon Run og Mystery Jets.

Musikkstil
----------

Bandmedlemmene er multiinstrumentalister; på bildet spiller Marcus Mumford trommer.
Mumford & Sons spiller instrumenter kjent fra bluegrass og amerikansk folkemusikk, som banjo, «ståbass», mandolin og piano med en folk-/alternativ rock-inspirert rytmikk.

I dokumentaren *Big Easy Express* anerkjenner Marcus Mumford americana-bandet *Old Crow Medicine Show* som inspirasjonskilde fra han var rundt 17 år og gir dem æren for at bandet tok i bruk banjo og startet opp sine countrykvelder i London. Ketch Secor, lederen for Old Crow, har uttalt at han kan se at hans eget band har vært en inspirasjonskilde. Emmylou Harris og lydsporet til filmen *O Brother, Where Art Thou?* blir nevnt som inspirasjonskilder som førte dem til Old Crow Medicine Show og til at de fordypet seg i roots-musikk.

Litterær påvirkning
-------------------

Marcus Mumford studerte ved *School of History, Classics and Archaeology* ved University of Edinburgh før han reiste til London for å satse på musikken, og bandets tekster er sterkt påvirket av litterære forbilder. Eksempelvis er navnet på debutalbumet *Sigh No More* hentet fra Shakespeares *Stor ståhei for ingenting* og tittelsporets tekst inneholder flere linjer fra det samme stykket: *«Serve God love me and mend»*, *«For man is a giddy thing»* og *«One foot in sea and one on shore».* Tittelen «Roll Away Your Stone» er en referanse til *Macbeth* og i teksten finnes linjene *Stars hide your fires/And these here are my desires* som låner og parafraserer Macbeths replikk i 1. akt, scene 4: *Stars, hide your fires,/Let not light see my black and deep desires.* I et intervju uttalte Marcus Mumford at det er fritt fram å bruke sitater fra Shakespeare.

I teksten til «The Cave» finnes flere referanser til *Odysseen*, spesielt sirenene som Odyssevs støter på under sin langvarige hjemreise. Samme sang refererer også til et parti i G.K. Chestertons bok *St. Francis of Assisi* der Chesterton bruker Platons hulelignelse til å forklare Frans av Assisis beskrivelse av verden sett fra Guds synsvinkel. Videre kan «Little Lion Man» tolkes som en gjenfortelling i monologs form av Chrétien de Troyes' *Yvain Løveridderen* – om en ridder som mister forstanden etter at han sviktet sin lovnad om å vende tilbake til hustruen.

Både «Timshel» og «Dust Bowl Dance» er inspirert av John Steinbecks romaner *Øst for Eden* og *Vredens druer*.

Referanser
----------

1. ↑   americanamusic.org, besøkt 21. juni 2020[Hentet fra Wikidata]
2. ↑  «New Mumford & Sons album Babel is fastest seller of 2012 in UK and US», *The Guardian*.
3. ↑  «Mumford & Sons' 'Babel' Scores Biggest Debut of Year, Bows at No. 1 on Billboard 200 Chart», *Billboard* 3. oktober 2012.
4. ↑  «BBC Sound of 2009: Mumford & Sons», *BBC*, 5. desember 2008. Besøkt 4. juni 2013.
5. ↑  Mumford & Sons på australske charts
6. ↑  «Mumford & Sons holen Preis für bestes Album des Jahres », *Sueddeutsche.de*, 11. februar 2013. Besøkt 4. juni 2013
7. ↑  *«The BRIT Awards 2013 winners revealed». brits.co.uk. Besøkt 4. juni 2013.*
8. ↑  *«Die Gewinner 2013». echopop.de. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 4. juni 2013.  «Arkivert kopi». Archived from the original on 16. februar 2015. Besøkt 4. juni 2013. CS1-vedlikehold: Uheldig URL (link)*
9. ↑  Mumford & Sons spiller i Oslo Spektrum 11. april 2013 kl. 19.30, oslospektrum.no. Besøkt 4. juni 2013.
10. ↑  «Feststemning i Oslos storstue», anmeldelse av konserten på *Musikknyheter.no*. Besøkt 4. juni 2013.
11. ↑  Collum, Danny Duncan (3. november 2012). «*Listen: Babel, by Mumford & Sons*». *U.S. Catholic*. Besøkt 4. juni 2013.
12. ↑  Hight, Jewly (30. august 2012). «Old Crow Medicine Show: The Wheel Of Life». *American Songwriter*. Besøkt 4. juni 2013.
13. ↑  *«Those boys took the message and ran with it.»*
14. ↑  Talbott, Chris (8. august 2012). «Old Crow Medicine Show starts new chapter with ‘Carry Me Back’». *The Tennessean*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 4. juni 2013.  «Arkivert kopi». Archived from the original on 28. november 2012. Besøkt 4. juni 2013. CS1-vedlikehold: Uheldig URL (link)
15. ↑  Talbott, Chris (26. september 2012). «Emmylou, Mumford & Sons team for 'CMT Crossroads'». *Huffington Post*. Besøkt 5. juni 2013.
16. 1 2  "The bookshop band Mumford & Sons", *London Evening Standard*. Besøkt 04. juni 2013.
17. ↑  «MACBETH, Act 1 Scene 4». Shakespeare-navigators.com. Besøkt 4. juni 2013.
18. ↑  «You can rip off Shakespeare all you like; no lawyer's going to call you up on that one.»
19. ↑  *Mumford & Sons: How a British Folk Band Became (Almost) as Popular as Justin Bieber*, theatlantic.com 11. mars 2011

Eksterne lenker
---------------

* (en) Offisielt nettsted Rediger på Wikidata

* (en) Mumford & Sons – kategori av bilder, video eller lyd på Commons Rediger på Wikidata
* (en) Mumford & Sons på Internet Movie Database Rediger på Wikidata

* (en) Mumford & Sons på AllMovie Rediger på Wikidata
* (en) Mumford & Sons på Apple Music Rediger på Wikidata

* (en) Mumford & Sons på Discogs Rediger på Wikidata

* (en) Mumford & Sons på MusicBrainz Rediger på Wikidata

* (en) Mumford & Sons på SoundCloud Rediger på Wikidata

* (en) Mumford & Sons på Spotify Rediger på Wikidata

* (en) Mumford & Sons på Songkick Rediger på Wikidata

* (en) Mumford & Sons på Last.fm Rediger på Wikidata

* (en) Mumford & Sons på Genius — sangtekster Rediger på Wikidata

* (en) Mumford & Sons på AllMusic Rediger på Wikidata
* (en) Offisiell MySpace-side

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** BBC Things **·** Munzinger **·** MusicBrainz **·** Discogs **·** AllMusic
 |